laion/Wikipedia-Exotic huggingface dataset:
Juan Manuel Bellón López

Juan Manuel Bellón López (sündinud 8. mail 1950 Valencias) on hispaania maletaja, rahvusvaheline suurmeister (1978). Bellón sai suurmeistriks 28-aastaselt 1978. aastal. Neli aastat varem oli ta FIDE-lt saanud rahvusvahelise meistri nimetuse. Ta on viiekordne Hispaania malemeister (1969, 1971, 1974, 1977, 1982). Bellón on mänginud Hispaania võistkonna koosseisus 11 maleolümpial (1970–1988, 1992). Ta on abielus malesuurmeister Pia Cramlingiga ning on Anna Cramling Bellóni isa. 2017. aastast esindab ta rahvusvahelistel malevõistlustel Rootsit.  Juan Manuel Bellón López – pildid, videod ja helifailid Wikimedia Commonsis Juan Manuel Bellón López FIDE andmebaasis
Dolores Delgado

Dolores Delgado García (sündinud 9. novembril 1962 Madridis) on Hispaania jurist ja poliitik. Ta oli 7. juunist 2018 kuni 13. jaanuarini 2020 Hispaania justiitsminister, ta on Hispaania Sotsialistliku Tööpartei liige. Ta lõpetas Madridi autonoomse ülikooli õigusteaduskonna. Seejärel täiendas ta end Madridi Complutense ülikoolis. 7. juunist 2018 kuni 13. jaanuarini 2020 oli ta Hispaania justiitsminister Pedro Sáncheze valitsuses.
Fadi Eid

Fadi Eid (araabia keeles فادي عيد; sündinud 30. aprillil 1970) on Liibanoni maletaja, rahvusvaheline meister (1999). Eid on kolmekordne Liibanoni malemeister (1994, 1998, 2009). Ta on mänginud Liibanoni võistkonna koosseisus 9 maleolümpial (aastatel 1994–2012; kuuel korral mängis esimesel laual). Ta oli abielus naiste malesuurmeistri Eva Repkovága. Nende poeg on malesuurmeister Christopher Repka.  Fadi Eid – pildid, videod ja helifailid Wikimedia Commonsis Fadi Eid FIDE andmebaasis
Tigran Leoni Petrosjan

Tigran Leoni Petrosjan (armeenia keeles Տիգրան Լևոնի Պետրոսյան; sündinud 17. septembril 1984 Jerevanis) on armeenia maletaja, rahvusvaheline suurmeister (2004). Tema isa pani talle eesnimeks Tigran kuulsa kaasmaalase male maailmameistri Tigran Petrosjani auks. Tigran hakkas maletama 5-aastaselt. Suurmeistriks sai ta 18-aastaselt 2004. aastal. Aasta varem oli ta FIDE-lt saanud rahvusvahelise meistri nimetuse. Petrosjan on kahekordne Armeenia malemeister (2012, 2013). 2004. aastal tuli ta Kochis juunioride maailmameistrivõistlustel esikolmikusse. Ta on võitnud Armeenia võistkonna koosseisus kaks kuldmedalit maleolümpiatel (2008, 2012). 2009 – Armeenia Vabariigi teeneline meistersportlane  Tigran Leoni Petrosjan – pildid, videod ja helifailid Wikimedia Commonsis Tigran L. Petrosian FIDE andmebaasis
Neli mõõtmatut

Neli mõõtmatut (sanskriti ja paali keeles brahmavihāra , ‘brahmalik asupaik’; tiibeti keeles tshangs pa’i gnas pa; hiina keeles 四無量⼼ si wuliang xin; jaapani keeles shi muryō shin ‘neli mõõtmatut’, mis on sanskritikeelse catvāry-apramāṇāni tõlge), ka brahmavihaara ehk brahmaseisund, brahmalik ehk püha eluviis on budismis ja teistes õpetustes nelja olulise kõlbelise kategooria üldnimetus. sõbralikkus (maitrī), väljendab tegutsemist teiste hüvanguks ilma tasu või kiitust ootamata; kaastunne (sanskriti keeles karuṇā), suhtumine kõigisse olenditesse heatahtlikult, nende kannatuste märkamine ja tegutsemine nende kannatuste leevendamiseks; rõõm (muditā) ehk ‘kaasrõõm’, ‘rõõm teiste hea käekäigu üle’, st teistele tuleb mitte üksnes kaasa tunda, kui neil halvasti läheb, vaid ka rõõmu tunda, kui neil hästi läheb, rõõmustada nende heaolu üle; eelistamatus (upekṣā) ehk ‘võrdne suhtumine’, millega tasakaalustatakse sõbralikkus, kaastunne ja kaasa rõõmustamine. Nende pikemad esitused leiduvad Metta Suttades ning nende tekste retsiteeritakse sagedasti theravaada traditsioonis jm. Budistlik eetika Virgumise tegurid Näiteks Patanjali Yoga Sutra I.33: मैत्री करुणा मुदितोपेक्षाणां सुखदुःखपुण्यापुण्यविषयाणां भावनातश्चित्तप्रसादनम् (meelerahu edeneb, kui kasvavad sõbralikkus ja kaastunne, rõõm ja erapooletus...); jainismi pühakirjas Tattvartha Sutra 7.11 jm. Ida mõtteloo leksikon: brahmaseisund.[1] Linnart Mälli loeng "Budismi pühakirjad" I, 2003 Suttanipāta (KN Sn 1.8) ja Khuddakapāṭha (KN Khp 9) ning AN 11.15
Cambrai ringkond

Cambrai ringkond on ringkond Prantsusmaal Hauts-de-France'i piirkonnas Nordi departemangus. Seal on 116 valda. Seal elas 162 045 inimest (2016) ja selle pindala on 901,6 km². Cambrai ringkonna kantonid on: Cambrai kanton Le Cateau-Cambrésis' kanton Caudry kanton Cambrai ringkonna vallad (sulgudes INSEE koodid) on: Abancourt (59001) Anneux (59010) Aubencheul-au-Bac (59023) Avesnes-les-Aubert (59037) Awoingt (59039) Banteux (59047) Bantigny (59048) Bantouzelle (59049) Bazuel (59055) Beaumont-en-Cambrésis (59059) Beaurain (59060) Beauvois-en-Cambrésis (59063) Bermerain (59069) Bertry (59074) Béthencourt (59075) Bévillers (59081) Blécourt (59085) Boursies (59097) Boussières-en-Cambrésis (59102) Briastre (59108) Busigny (59118) Cagnoncles (59121) Cambrai (59122) Cantaing-sur-Escaut (59125) Capelle (59127) Carnières (59132) Le Cateau-Cambrésis (59136) Catillon-sur-Sambre (59137) Cattenières (59138) Caudry (59139) Caullery (59140) Cauroir (59141) Clary (59149) Crèvecœur-sur-l'Escaut (59161) Cuvillers (59167) Dehéries (59171) Doignies (59176) Élincourt (59191) Escarmain (59204) Escaudœuvres (59206) Esnes (59209) Estourmel (59213) Estrun (59219) Eswars (59216) Flesquières (59236) Fontaine-au-Pire (59243) Fontaine-Notre-Dame (59244) Fressies (59255) Gonnelieu (59267) Gouzeaucourt (59269) La Groise (59274) Haucourt-en-Cambrésis (59287) Haussy (59289) Haynecourt (59294) Hem-Lenglet (59300) Honnechy (59311) Honnecourt-sur-Escaut (59312) Inchy (59321) Iwuy (59322) Lesdain (59341) Ligny-en-Cambrésis (59349) Malincourt (59372) Marcoing (59377) Maretz (59382) Masnières (59389) Maurois (59394) Mazinghien (59395) Mœuvres (59405) Montay (59412) Montigny-en-Cambrésis (59413) Montrécourt (59415) Naves (59422) Neuville-Saint-Rémy (59428) Neuvilly (59430) Niergnies (59432) Noyelles-sur-Escaut (59438) Ors (59450) Paillencourt (59455) Pommereuil (59465) Proville (59476) Quiévy (59485) Raillencourt-Sainte-Olle (59488) Ramillies (59492) Rejet-de-Beaulieu (59496) Reumont (59498) Ribécourt-la-Tour (59500) Rieux-en-Cambrésis (59502) Romeries (59506) Les Rues-des-Vignes (59517) Rumilly-en-Cambrésis (59520) Sailly-lez-Cambrai (59521) Saint-Aubert (59528) Saint-Benin (59531) Saint-Hilaire-lez-Cambrai (59533) Saint-Martin-sur-Écaillon (59537) Saint-Python (59541) Saint-Souplet (59545) Saint-Vaast-en-Cambrésis (59547) Sancourt (59552) Saulzoir (59558) Séranvillers-Forenville (59567) Solesmes (59571) Sommaing (59575) Thun-l'Évêque (59593) Thun-Saint-Martin (59595) Tilloy-lez-Cambrai (59597) Troisvilles (59604) Vendegies-sur-Écaillon (59608) Vertain (59612) Viesly (59614) Villers-en-Cauchies (59622) Villers-Guislain (59623) Villers-Outréaux (59624) Villers-Plouich (59625) Walincourt-Selvigny (59631) Wambaix (59635)
Châtelaine

Châtelaine ([ʃætəleɪn], 'lossiproua'; prantsuskeelne châtelaine on naisvorm sõnast châtelain 'kastellaan', 'lossihärra') on vöö küljes kantav ehiskinnitus, mille küljes ripuvad ketikeste otsas igapäevases majapidamises tarvilikud väikesed esemed nagu võtmed, käärid, kell, sõrmkübar, nuusksoola- või lõhnaveepudel vms. Tänapäeva ehtestilistikas võib see tähendada mitmete ripatsitega ehet, mida kantakse vööl või rinnas või kehal. Viikingi- ja rahvasterännuaja arheoloogilise materjali kontekstis nimetatakse sellist tarbeesemeid kandvate ketikeste kimpu ahela ketilüli kuju järgi varrasahelikuks. Ese on pika ajalooga, pisiesemetega ketikimp nii tarbeesemena kui ka ehtena on olnud kasutusel Vana-Rooma ajast kuni 19. sajandini. Kuigi 18. sajandil oli selle ehte hiilgeaeg, tuli sõna vööripatsi tähenduses prantsuse keeles kasutusele alles 19. sajandil, lühendina väljendist chaîne châtelaine 'lossiproua kett'. 19. sajandil omandas châtelaine majaemanda staatuse sümboli tähenduse, selle kandjaks oli sageli perekonna vanim naine, kes võis kamandada teenijaid ja otsustada ainuisikuliselt perekonnaliikmete ligipääsu üle väärisesemetele. 2006. aastal korraldas Ameerika kollektsionäär ja kuraator Helen W. Drutt rahvusvahelise ehtekunstinäituse "Challenging the Châtelaine" (avati Helsingi Disainimuuseumis, eksponeeriti ka Tarbekunsti- ja Disainimuuseumis Tallinnas 2007. aastal eestikeelse pealkirjaga "Tõlgendades châtelaine'i"), mis koondas 78 rahvusvaheliselt tuntud ehtekunstniku teost ja esitas nende tänapäevaseid tõlgendusi sellest ajaloolisest ehtetüübist (Eestist Kadri Mälk, Eve Margus-Villems ja Kristi Paap). Varrasahelik Ripats Brelokk https://en.wikisource.org/wiki/1911_Encyclop%C3%A6dia_Britannica/Chatelaine https://www.sirp.ee/s1-artiklid/c6-kunst/chatelaine-p-hendusega/ https://ekspress.delfi.ee/kuum/eesti-juveliirid-helsingi-disainimuuseumis?id=69074549 "Arhiivikoopia". Originaali arhiivikoopia seisuga 21. oktoober 2019. Vaadatud 21. oktoobril 2019.{{netiviide}}: CS1 hooldus: arhiivikoopia kasutusel pealkirjana (link) https://www.collectorsweekly.com/articles/the-killer-mobile-device-for-victorian-women/ https://ekspress.delfi.ee/areen/ermitaaz-omandas-kadri-malgu-ehte?id=68808899 Chatelaine. - 1911 Encyclopædia Britannica Vikitekstides H. Oatman-Stanford. The Killer Mobile Device for Victorian Women. - Collectors Weekly Châtelaine. 1887. Metropolitan Museum
FIDE treener

FIDE treener (inglise keeles FIDE Trainer) on males maletreeneri tegevuse eest antav nimetus. Nimetuse võttis kasutusele Rahvusvaheline Maleföderatsioon (FIDE). Nõuded FIDE treeneri nimetuse saamiseks on kõrgemad kui FIDE instruktori (FI) ja madalamad kui FIDE vanemtreeneri (FST) nimetuse saamiseks. FIDE treeneri nimetus on eluaegne. 2019. aasta oktoobri seisuga on FIDE andmebaasis kirjas 1351 maletreenerit, kes on saanud FIDE treeneri nimetuse. Nende seas on 43 naiste suurmeistrit ja 250 rahvusvahelist suurmeistrit (teiste seas Ketevan Arakhamia-Grant, Hou Yifan, Vidmantas Mališauskas, Athanásios Mastrovasílis, Eduardas Rozentalis, Tan Zhongyi, Šarūnas Šulskis, Zhao Xue). 2005 – Kalle Kiik, Monika Tsõganova, Ülar Lauk 2012 – Rainer Raud 2014 – Hendrik Olde, Leonid Pelešev, Igor Švõrjov, Svetlana Zainetdinova 2018 – Oleg Kortšagin Regulations for the Titles of Trainers. archive.is FIDE Trainer. ratings.fide.com
FIDE instruktor

FIDE instruktor (inglise keeles FIDE Instructor) on males maletreeneri tegevuse eest antav nimetus. Nimetuse võttis kasutusele Rahvusvaheline Maleföderatsioon (FIDE). Nõuded FIDE instruktori nimetuse saamiseks on kõrgemad kui rahvusliku instruktori ja madalamad kui FIDE treeneri nimetuse saamiseks. 2019. aasta oktoobri seisuga on FIDE andmebaasis kirjas 2411 maletreenerit, kes on saanud FIDE instruktori nimetuse. Nende seas on 8 naiste suurmeistrit ja 9 rahvusvahelist suurmeistrit. 2006 – Tiina Raud 2014 – Margit Brokko, Vello Kiiver, Oleg Kortšagin, Kaido Külaots, Eiki Lehemets, Svetlana Pritulina, Tuuli Vahtra 2016 – Kaarel Nestor 2017 – Aleksander Dusman Regulations for the Titles of Trainers. archive.is FIDE Instructor. ratings.fide.com
Douai ringkond

Douai ringkond on ringkond Prantsusmaal Hauts-de-France'i piirkonnas Nordi departemangus. Seal on 64 valda. Seal elas 245 280 inimest (2016) ja selle pindala on 476,6 km². Douai ringkonna kantonid on: Aniche'i kanton Douai kanton Orchies' kanton Sin-le-Noble'i kanton Douai ringkonna vallad (sulgudes INSEE koodid) on: Aix-en-Pévèle (59004) Anhiers (59007) Aniche (59008) Arleux (59015) Auberchicourt (59024) Aubigny-au-Bac (59026) Auby (59028) Auchy-lez-Orchies (59029) Beuvry-la-Forêt (59080) Bouvignies (59105) Bruille-lez-Marchiennes (59113) Brunémont (59115) Bugnicourt (59117) Cantin (59126) Courchelettes (59156) Coutiches (59158) Cuincy (59165) Dechy (59170) Douai (59178) Écaillon (59185) Erchin (59199) Erre (59203) Esquerchin (59211) Estrées (59214) Faumont (59222) Féchain (59224) Fenain (59227) Férin (59228) Flers-en-Escrebieux (59234) Flines-lez-Raches (59239) Fressain (59254) Gœulzin (59263) Guesnain (59276) Hamel (59280) Hornaing (59314) Lallaing (59327) Lambres-lez-Douai (59329) Landas (59330) Lauwin-Planque (59334) Lécluse (59336) Lewarde (59345) Loffre (59354) Marchiennes (59375) Marcq-en-Ostrevent (59379) Masny (59390) Monchecourt (59409) Montigny-en-Ostrevent (59414) Nomain (59435) Orchies (59449) Pecquencourt (59456) Râches (59486) Raimbeaucourt (59489) Rieulay (59501) Roost-Warendin (59509) Roucourt (59513) Saméon (59551) Sin-le-Noble (59569) Somain (59574) Tilloy-lez-Marchiennes (59596) Villers-au-Tertre (59620) Vred (59629) Wandignies-Hamage (59637) Warlaing (59642) Waziers (59654)
Johannes Hau

Johannes Hau (10. aprill 1771 Flensburg – 3. august 1838 Tallinn) oli baltisaksa maalikunstnik. 1795. aastal kolis Johannes Hau Tallinna ja omandas Kanuti gildi maalermeistri kutse. 1806. aastal valiti Hau gildi vanemaks ja 1818. aastast kuni elu lõpuni oli ta Kanuti gildi oldermann. Johannes Hau väikesemõõdulised guaššmaalid olid väga soositud Tallinna supelasutusi külastavate Peterburist pärit kõrgest soost külaliste hulgas. 1823. korraldas ettevõtlik kunstnik oma kodus Karja tänavas näituse Tallinna ümbruse vaadetest, mis oli ühtlasi üks esimesi isikunäitusi Tallinnas. Johannes Hau maalis veduutgraafikas Tallinna vaateid. Eesti Kunstimuuseumi kollektsiooni kuulub Karl Johann Emanuel von Ungern-Sternbergi 1807. aastal maalitud Johannes Hau portree. Johannes Hau oli Woldemar Hau ja Eduard Hau isa. Eesti kunstnike loend Moonika Teemus, "Ära võõrale maale, kaugetesse paikadesse. Johannes Hau (1771–1838) kosmoraama", Kuus baltisaksa kunstnikku. Baltisaksa Kultuuri Selts Eestis, 2008. Rein Loodus, Kunstielu Eesti linnades 19. sajandil. Tallinn, 1993. Johannes Hau portree muis.ee
Pela keel

Pela keel on Hiina-Tiibeti keelkonna Tiibeti-Birma keelte lolo-birma harusse kuuluv keel, mida räägivad pelad Hiinas Yunnani provintsis. Pela keel on ohustatud, seda rääkis 2000. aasta andmetel Dehongi Tai-Tsingpo autonoomse ringkonna Luxi maakonna õigustega linnas umbes 400 inimest. Pela keele sõnajärg on SOV. https://www.ethnologue.com/language/bxd http://www.endangeredlanguages.com/lang/4001
Peeter Viiard

Peeter Viiard (sündinud 22. juunil 1961) on eesti ühiskonnategelane, veterinaar ja talunik. Hariduselt on ta loomaarst. Aastatel 1984–1985 ja 1987–1989 töötas S. M. Kirovi nimelises kolhoosis vanemloomaarstina. Aastatel 1989–1990 oli ta ELKNÜ Võru Rajoonikomitee I sekretär. Taasiseseisvunud Eesti esimeses maavalitsuse koosseisus, Võru Maavalitsuses töötas 1994–1996, algul välissuhete spetsialistina ja seejärel 1996 arenguosakonna juhatajana. 1997. aastast töötas Eesti Kindlustus Lõuna-regiooni direktorina, hallates Viljandi, Tartu, Põlva, Võru ja Valgamaa maakondlikke kindlustusüksusi. Aastatel 1999–2004 töötas Võrumaa Kutsehariduskeskuses, algul projektijuhina kahe Võrumaa tehnikumi, Võru Tööstustehnikumi ja Väimela Põllumajandustehnikumi ühendamisega, hiljem Võrumaa Kutsehariduskeskuse arengu- ja majandusjuhi ja seejärel majandusjuhina. Alates 2004. aastast peab ta Võrumaal Virve talus talu ning kasvatab sporthobuseid. Peeter Viiard Inforegister
Jaak Kärson

Jaak Kärson (sündinud 30. märtsil 1958) on Võrumaa ettevõtja ja nõukogudeaegne komsomolitegelane. Aastatel 1986–1987 oli ta ELKNÜ Võru Rajoonikomitee I sekretär. Jaak Kärson teatmik.ee http://www.militaar.net/phpBB2/viewtopic.php?f=25&t=5250&start=105
RL-ahel

RL-ahel on elektriahel, mis koosneb aktiivtakistuse ja induktiivsusega elementidest. RC-ahelat ehk RC-lüli kasutatakse peamiselt sagedusfiltrites (madalpääs- ja kõrgpääsfiltritena) ja samuti alalispingemuundurites. Lihtsaim RL-ahel koosneb takistist R ja induktiivpoolist L, mis võivad olla jada- või rööpühenduses. Tegelikku kasutust leiab peamiselt jadaühendus. Jadaahela elementidele rakenduvad pinged U = U R + U L , {\displaystyle U=U_{R}+U_{L},} kusjuures U R = R t I , U L = L d I d t . {\displaystyle U_{R}=R_{t}I,\quad U_{L}=L{\mathrm {d} I \over \mathrm {d} t}.} Ahelat kirjeldab seega diferentsiaalvõrrand U = L d I d t + R t I . {\displaystyle U=L{\mathrm {d} I \over \mathrm {d} t}+R_{t}I.} Nendes valemites U {\displaystyle U} on ahelale rakendatud pinge, V; I {\displaystyle I} on ahelat läbiv vool, A; L {\displaystyle L} on induktiivpooli induktiivsus, H; R t {\displaystyle R_{t}} on ahela aktiivtakistus, Ω. Võrrandi lahendeina saab avaldada pinged hetkel t {\displaystyle t} ahela elementidel järgmiste valemitega: U L ( t ) = U e − t τ U R ( t ) = U ( 1 − e − t τ ) , {\displaystyle {\begin{aligned}U_{L}(t)&=U\mathrm {e} ^{-{t \over \tau }}\\U_{R}(t)&=U\left(1-\mathrm {e} ^{-{t \over \tau }}\right),\end{aligned}}} kus e on naturaallogaritmide alus ja ajakonstant τ = L R t {\displaystyle \tau ={L \over R_{t}}} (sekundites). Ajakonstant iseloomustab siirdeprotsessi kestust. RC-filter
Idam

Idam või yidam, ka jidam (tiibeti keeles yi dam või yi dam lha; sanskriti keeles iṣṭadevatā ‘soovijumalus’) on vadžrajaana budismis antropomorfne kujustamissümbol, õndsuseihu (saṃbhogakāya) kujul esinev buda ehk jumalus, nagu näiteks Chakrasamvara, Kalachakra, Hevajra, Yamantaka või Vajrayogini. Igaühe puhul kasutatakse erinevaid tankasid, mandalaid, mantraid, riitusi ja praktikaid. Idam võib tähistada õpetaja meelt, virgunud õpetajate õpetusliini ja teostaja enda meele virgunud loomust. Idameid kujutatakse tankadel ning neid kujustatakse tantristlike harjutuste käigus kahes etapis. Esimesel etapil (sanskriti keeles utpattikrama ‘loomise aste’; tiibeti keeles bskyed rim) lähendab harjutaja oma meele idamile. Teisel etapil (sanskriti keeles saṃpattikrama ‘teostamise aste’; tiibeti keeles rdzogs rim) kujustab ta meetoditele keskendudes enda meelevoolu ja keha samastumise idamiga. Idami kujustamine toimub kogenud õpetaja järelevalve all. Käesolevas artiklis on kasutatud "Ida mõtteloo leksikoni" materjale.
Woldemar Hau

Woldemar Hau (16. veebruar 1816 Tallinn – 23. märts 1895 Peterburi) oli baltisaksa maalikunstnik. Woldemar Hau oli Johannes Hau poeg ja Eduard Hau poolvend. Eesti kunstnike loend  Woldemar Hau – pildid, videod ja helifailid Wikimedia Commonsis Woldemar Hau maalid Eesti Kunstimuuseumis Woldemar Hau haud Saksakeelne elulugu
Evald Lutsius

Evald Lutsius (6. jaanuar 1922 Tallinn – 17. juuli 1976) oli eesti ajakirjanik, satiirik ja karikaturist. Ta lõpetas 1941. aastal Nõmme Gümnaasiumi. Esimesed karikatuurid ilmusid kooli õpilasalbumis Sulesädemed. Mobiliseeriti Nõukogude armeesse, ja tegi läbi II maailmasõja Eesti Laskurkorpuse koosseisus. Töötas ajakirjanikuna: 1947–1957 ajalehe Harju Elu vastutav toimetaja ja toimetaja asetäitja, Kallaste rajooni ajalehe Nõukogude Küla toimetaja, 1958–1965 ajalehe Noorte Hääl osakonnajuhataja, siis ajalehe Õhtuleht satiiriosakonna juhataja, ajalehe Signaal toimetuses ja Eesti NSV Autotranspordi ja Maanteede Ministeeriumi pressigrupis. Avaldas neis väljaannetes rohkesti satiirilisi kirjutisi ja karikatuure. Oli NSV Liidu Ajakirjanike Liidu liige. Evald Lutsius: in memoriam. Noorte Hääl (1976) 20. juuli, lk.4 "Arhiivikoopia". Originaali arhiivikoopia seisuga 29. juuni 2016. Vaadatud 22. oktoobril 2019.{{netiviide}}: CS1 hooldus: arhiivikoopia kasutusel pealkirjana (link) https://www.digar.ee/arhiiv/et/perioodika?id=4756 http://www.ohtuleht.ee/18013/hakkab-peast-madanema
Heinrich Meri

  Teksti allikas: https://villameri.ee/meist/ Heinrich Meri (aastani 1924 Murdenhof; 3. juuli 1887 Mustvee – 31. august 1980 Pärnu) oli eesti helilooja, muusikapedagoog ja dirigent. Ts oli pikaaegne Pärnu muusikaelu eestvedaja, kelle loomingusse kuulub üle saja instrumentaalpala ja laulu. Heinrich Meri õppis Mustvee köstrikoolis (1896–1901), ministeeriumikoolis (1901–1903) ja Peterburi Õpetajate Seminaris (1904–1907). 1924. aastal sai Meri Eesti Vabariigi haridusministeeriumi suvekursustel laulu- ja muusikaõpetaja kutse. Aastast 1907 töötas ta muusikaõpetajana Mustvees, Võtikveres, Mosohnikova-Goras Venemaal ja Simunas (sj oli 1911–1917 kooli juhataja). 1917–1919 oli Meri Virumaa maavalitsuse haridus- ja tervishoiuosakonna juhataja. Alates 1919. aastast elas Heinrich Meri Pärnus, kus ta elu lõpuni oli seotud linna muusikaeluga koori- ja orkestrijuhina, muusikaõpetajana, orkestrandina ja heliloojana. Heinrich Meri juhatas segakoori „Endla“, Eesti Helikunsti Seltsi Pärnu sega- ja meeskoori, Pärnu Sümfooniaorkestrit, rahvaülikooli orkestrit ja Pärnu Pioneeride Maja muusikaringi (1955–1961), juhatas kohalikel laulupidudel ühend-, laste- ja poistekoore. 1920. aastal oli ta üks Pärnu sümfooniaorkestri asutajaid. Ta asutas koolides okariiniorkestreid ja -ansambleid, juhatas neid ning ka valmistas koolidele mitmes suuruses okariine. Tema loomingusse kuuluvad põhiliselt koori- ja soololaulud. Viimastest on laiemalt tuntud „Kalurite laul“. Ta on avaldanud laulikuid ja muusikaõpikuid („Väike harmoonia õpperaamat“ (1925), „Muusika algõpetus keskkoolidele“ (1926)), tema enda laulud on ilmunud kahes autorikogumikus (1962 ja 1977). Helilooja ja muusikapedagoog Heinrich Meri naabriks oli aastaid Elo Raivet, kes seal Gustav Ernesaksaga kaarte mängis ja sageli kõige esimesena Meri uusi laule laulis.
Cullman

Cullman on linn Ameerika Ühendriikides Alabama osariigis, Cullmani maakonna suurim linn ja halduskeskus. 2010. aasta rahvaloenduse järgi elas linnas 14 775 inimest. 2016 U.S. Gazetteer Files https://data.census.gov/cedsci/table?t=Populations%20and%20People&g=0100000US,%241600000&y=2020, vaadatud 1.01.2021. https://data.census.gov/cedsci/table?t=Populations%20and%20People&g=0100000US,%241600000&y=2020, vaadatud 1.01.2022.
Anna Kovalenko

Anna Kovalenko (ukraina keeles Анна Миколаївна Коваленко, sündinud 5. mail 1991) on Ukraina ajakirjanik, ühiskonnategelane ja riigiametnik. Ta oli Ukraina Presidendi Kantselei juhi asetäitja alates 4. septembrist 2019 kuni 22. aprillini 2020. УКАЗ ПРЕЗИДЕНТА УКРАЇНИ №653/2019. Про призначення А.Коваленко Заступником Керівника Офісу Президента України, 04.09.2019 УКАЗ ПРЕЗИДЕНТА УКРАЇНИ №152/2020. Про звільнення А.Коваленко з посади Заступника Керівника Офісу Президента України, 22.04.2020. У Зеленского готовят несколько увольнений – источники - uapravda, 21.04.2020
Madison Square

Madison Square on haljasala New Yorgis Manhattanil, mis asub Broadway, Fifth Avenue, East 26th Streeti, Madison Avenue ja East 23rd Streeti vahel.
Jean Effel

Jean Effel (kodanikunimega François Lejeune; 12. veebruar 1908 Pariis – 16. oktoober 1982 Pariis) oli prantsuse ajakirjanik, kunstnik ja karikaturist. Ehkki ta on üleilmselt tuntud karikaturistina, pidas ta ise end rohkem ajakirjanikuks ja poliitikakommentaatoriks. Tema ajakirjanduslik pseudonüüm oli F. L. Effel sündis Pariisis, kus õppis ka kunsti, muusikat ja filosoofiat. Vaatamata kaupmehest isa soovile, et poeg võtaks tema äri üle, valis Effel hoopis kunstnikuna leivateenimise tee. Pärast dramaturgi[viide?] ja maalikunstniku karjääri poolelijätmist[viide?] asus ta oma joonistusi pakkuma Prantsuse perioodikaväljaannetele. 1937. aastal sai temast Pariisi Soiri esimene palgaline kaastööline; sellele väljaandele oli ta kaastööd teinud alates 1932. aastast. Enne 1940. aastat pakkus ta oma karikatuure arvukatele huumoriväljaannetele (Fantasio, Le Rire, L'Os marrow) ja vasakpoolse liikumise väljaannetele La Lumière, Monde, L'Œuvre, Marianne, Vendredi, Messidor, Le Canard enchaîné, Regards, Ce soir, L'Humanité. Sageli joonistas ta Prantsuse ajalehte L'Humanité. Ta on ka Jean de La Fontaine'i muinasjuttude illustratsioonide autor. Jean Effeli eluajal ilmus tema karikatuure rohkem kui 120 Prantsuse ajalehes. Lisaks avaldasid tema joonistusi veel paljud välismaa väljaanded: Krokodil, Izvestija, Pravda (NSV Liit), Weltwoche (Šveits), Harperi Bazar (USA). Üleilmselt sai Jean Effel tuntuks oma fašismivastaste karikatuuridega (1935). Tal oli tihe side NSV Liidu ja Tšehhoslovakkiaga ning oli Prantsuse-Tšehhoslovakkia sõprusseltsi kauaaegne esimees. Ta on maetud Honfleuri (Calvados). Rahvusvaheline Lenini rahupreemia (1968) Prantsuse postiteenistus tähistas Jean Effelit 5. oktoobril 1983 välja antud postmargi ja eritempliga. "Maailma ja inimese loomine" (Eesti NSV Kunst 1961, eesti ja vene keeles) "Aadam õpib maailma tundma" (Eesti NSV Kunst 1962, eesti keeles) "Ajakaja. Siit-sealt. Taimede loomine ja teisi seeriaid" (Kunst 1964, eesti keeles) "Aadama ja Eeva armastus" (Kunst 1975, eesti keeles)
Lamari maakond

Lamari maakond on maakond mitmes Ameerika Ühendriikide osariigis. Lamari maakond (Alabama) Lamari maakond (Georgia) Lamari maakond (Mississippi) Lamari maakond (Texas)